Z A P I S N I K
14. sjednice Vijeća Gradske četvrti Podsljeme,
održane 4. srpnja 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković- Svrčić, Tihomir Milovac, Luka Maloča, Drago Boras, Snježana Punjek, Pero Semren, Ivan Laco, Ana Večerin Novaković, Anita Matković i Damir Pavlek.

OSTALI NAZOČNI: Goran Rogić - Gradski ured za mjesnu samoupravu
                                   


Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 14. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 13. sjednice. Bez rasprave, jednoglasno je usvojen zapisnik 13. sjednice.

Na prijedlog predsjednika Vijeće jednoglasno utvrđuje slijedeći:


DNEVNI RED:

	
1.  Godišnji izvještaj o izvršenju Financijskog plana Gradske četvrti Podsljeme za 2021.

[bookmark: _Hlk112766960]2.  Prijedlog zaključka o uređenju javne zelene površine na k.č.br. 1706, 1707 i 1708, sve  
     k.o. Šestine – donošenje zaključka

3.  Prijedlog prioriteta za Plan komunalnih aktivnosti za 2023. – donošenje zaključka

4.  Pitanja, prijedlozi i obavijesti

	





Ad 1. Godišnji izvještaj o izvršenju Financijskog plana Gradske četvrti Podsljeme za 2021.

Predsjednik Vijeća obavještava članove kako su svi na mail dobili Prijedlog godišnjeg izvještaja o izvršenju Financijskog plana Gradske četvrti Podsljeme za 2021., koji je pripremljen u sklopu Godišnjeg Izvještaja o izvršenju Proračuna Grada Zagreba za 2021. U istom se nalaze stavke iz Financijskog plana za 2021. te stupanj realizacije pojedinih stavki.
Bez rasprave, jednoglasno je usvojen Godišnji izvještaj o izvršenju Financijskog plana Gradske četvrti Podsljeme za 2021. Isti se nalazi u privitku ovog zapisnika.
Ad 2.  Prijedlog zaključka o uređenju javne zelene površine na k.č.br. 1706, 1707 i 1708, sve  k.o. Šestine

Predsjednik Vijeća obavještava članove kako se radi o zelenoj površini („trokutu“) na lokaciji Šestinski trg, koja je sukladno smjernicama i uputama nadležnih tijela pripremljena za javni natječaj za izradu arhitektonskog rješenja za uređenje javne površine.  

Nakon kraće rasprave, Vijeće jednoglasno donosi sljedeći:

Z A K LJ U Č A K
o uređenju javne zelene površine na 
k.č.br. 1706, 1707 i 1708, sve k.o. Šestine


	1.
	Vijeće Gradske četvrti suglasno je sa uređenjem kompletne Z1 površine na k.č.br. 1706, 1707 i 1708, sve k.o. Šestine, sukladno prijedlogu iz ožujka 2021. godine.


	2.
	Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za građenje komunalne infrastrukture i održavanje javnoprometnih površina, javnih objekata i javne rasvjete.




Ad 3.  Prijedlog prioriteta za Plan komunalnih aktivnosti za 2023.

Predsjednik Vijeća obavještava članove kako su do sad samo dva mjesna odbora dostavila svoje prioritete za iduću godinu pa se predlaže da se do iduće sjednice pričekaju i prioriteti ostalih mjesnih odbora.

Luka Maloča smatra kako je potrebno u ovoj godini dovršiti sve započete projektne dokumentacije, kako bi se iste mogle realizirati tokom iduće godine.


Ad 4. Pitanja, prijedlozi i obavijesti

Luka Maloča postavlja pitanje što je sa preostalom površinom ispred Crkve sv. Mirka? Kad će to ići u uređenje?
Predsjednik Vijeća odgovara kako će se ista uređivati zasebno, ali nakon sanacije Crkve, koja uskoro kreće u obnovu nakon potresa. Do tad će navedenu površinu zauzimati teška mehanizacija.

Luka Maloča također moli da se zatraži od Zrinjevca da se površina oko Tunela uvrsti u Program redovnog održavanja.

Anita Matković traži da se na Mihaljevcu postave linije vodilje za slabovidne osobe na novom prijelazu do tramvajskih perona i pita u kojoj je fazi sanacija odrona u ulici Črna voda?
Predsjednik Vijeća odgovara kako je zatražen još jedan očevid za Mihaljevac te čekamo termin, a za Črnu vodu je dobivena informacija kako je raspisan natječaj za izvođača te se čeka potpisivanje Ugovora. 
Anita Matković također upozorava na zatvoreni kiosk-pekaru na okretištu Mihaljevac. Znamo li što je s tim? Treba tražiti uklanjanje. 
Predsjednik Vijeća odgovara kako nemamo saznanja o tome, ali uputit ćemo upit.





Sjednica je završena u 8:10 sati.



Zapisnik vodio:

Goran Rogić

